CELEX: 32016D1982
Language: fi
Date: 2016-11-08 00:00:00
Title: Neuvoston täytäntöönpanopäätös (EU) 2016/1982, annettu 8 päivänä marraskuuta 2016, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä tehdyn päätöksen 2007/441/EY muuttamisesta

12.11.2016   
            
            
               FI
            
            
               Euroopan unionin virallinen lehti
            
            
               L 305/30
            
         NEUVOSTON TÄYTÄNTÖÖNPANOPÄÄTÖS (EU) 2016/1982,
   annettu 8 päivänä marraskuuta 2016,
   luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä tehdyn päätöksen 2007/441/EY muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvoston päätöksellä 2007/441/EY (2) Italialle annettiin 31 päivään joulukuuta 2010 asti lupa rajoittaa arvonlisäveron vähennysoikeus 40 prosenttiin, kun on kyse kustannuksista, jotka liittyvät moottorikäyttöisiin maantieajoneuvoihin, jotka eivät ole pelkästään yrityskäytössä. Kyseisessä päätöksessä säädetään myös, että tällaisten ajoneuvojen yksityiskäyttöä ei katsota vastikkeelliseksi palveluksi. Lisäksi tiettyihin ryhmiin kuuluvat ajoneuvot ja kustannukset on rajattu kyseisen päätöksen soveltamisalan ulkopuolelle.
            
         
               (2)
            
            
               Päätöstä 2007/441/EY muutettiin myöhemmin neuvoston täytäntöönpanopäätöksellä 2010/748/EU (3) ja neuvoston täytäntöönpanopäätöksellä 2013/679/EU (4), jolla kyseisten toimenpiteiden, jäljempänä ’poikkeavat toimenpiteet’, voimassaoloa jatkettiin 31 päivään joulukuuta 2016.
            
         
               (3)
            
            
               Italia haki komissiossa 31 päivänä maaliskuuta 2016 saapuneeksi kirjatulla kirjeellä lupaa jatkaa poikkeavien toimenpiteiden voimassaoloa.
            
         
               (4)
            
            
               Komissio antoi direktiivin 2006/112/EY 395 artiklan 2 kohdan toisen alakohdan mukaisesti Italian hakemuksen tiedoksi muille jäsenvaltioille 22 päivänä kesäkuuta 2016 päivätyllä kirjeellä. Komissio ilmoitti 23 päivänä kesäkuuta 2016 päivätyllä kirjeellä Italialle, että sillä oli kaikki hakemuksen arviointia varten tarvittavat tiedot.
            
         
               (5)
            
            
               Italia antoi päätöksen 2007/441/EY 6 artiklan mukaisesti komissiolle mainitun päätöksen soveltamista koskevan kertomuksen, jossa myös tarkasteltiin uudelleen prosenttimääräistä rajoitusta. Italian antamat tiedot osoittavat, että vähennysoikeuden rajoittaminen 40 prosenttiin kuvastaa edelleen nykyisiä olosuhteita asianomaisten ajoneuvojen yrityskäytön ja muun kuin yrityskäytön välisen suhteen osalta.
            
         
               (6)
            
            
               Italialle olisi sen vuoksi annettava lupa jatkaa poikkeavien toimenpiteiden soveltamista rajoitetun ajan 31 päivään joulukuuta 2019 saakka.
            
         
               (7)
            
            
               Siinä tapauksessa että Italia pyytää, että toimenpiteen voimassaolo jatkuu vielä vuoden 2019 jälkeen, kertomus ja voimassaolon jatkamista koskeva hakemus olisi toimitettava komissiolle viimeistään 1 päivänä huhtikuuta 2019.
            
         
               (8)
            
            
               Poikkeavien toimenpiteiden voimassaolon jatkamisella ei ole vaikutusta arvonlisäverosta kertyviin unionin omiin varoihin.
            
         
               (9)
            
            
               Päätös 2007/441/EY olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2007/441/EY 6 ja 7 artikla seuraavasti:
   
      ”6 artikla
      Tässä päätöksessä säädettyjen toimenpiteiden voimassaolon jatkamista koskevat hakemukset on toimitettava komissiolle viimeistään 1 päivänä huhtikuuta 2019.
      Toimenpiteiden voimassaolon jatkamista koskevaan hakemukseen on liitettävä kertomus, jossa tarkastellaan uudelleen prosenttimääräistä rajoitusta, jota sovelletaan moottorikäyttöisten maantieajoneuvojen, jotka eivät ole pelkästään yrityskäytössä, kustannuksista kannettavan arvonlisäveron vähennysoikeuteen.
      7 artikla
      Tämän päätöksen voimassaolo päättyy 31 päivänä joulukuuta 2019.”
   
   2 artikla
   Tätä päätöstä sovelletaan 1 päivästä tammikuuta 2017.
   3 artikla
   Tämä päätös on osoitettu Italian tasavallalle.
   
      Tehty Brysselissä 8 päivänä marraskuuta 2016.
      
         
            Neuvoston puolesta
         
         
            Puheenjohtaja
         
         P. KAŽIMÍR
      
   
   
      (1)  EUVL L 347, 11.12.2006, s. 1.
   
      (2)  Neuvoston päätös 2007/441/EY, tehty 18 päivänä kesäkuuta 2007, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä (EUVL L 165, 27.6.2007, s. 33).
   
      (3)  Neuvoston täytäntöönpanopäätös 2010/748/EU, annettu 29 päivänä marraskuuta 2010, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä tehdyn päätöksen 2007/441/EY muuttamisesta (EUVL L 318, 4.12.2010, s. 45).
   
      (4)  Neuvoston täytäntöönpanopäätös 2013/679/EU, annettu 15 päivänä marraskuuta 2013, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä tehdyn päätöksen 2007/441/EY muuttamisesta (EUVL L 316, 27.11.2013, s. 37).